Deaxipol (Budorcas taxicolor)

Deaxipol (Budorcas taxicolor) tir tana moukolafa katca ke Budorcas oxi vey Bovidae yasa ( Caprinae volveyyasa ) ke ARTIODACTYLA veem.

Gan Hodgson bak 1850 taneon zo pimtayar.

 Pimtara  
Deaxipol tir werdtoraf dunol gamion rentakiraf, dem alnafa is fofkafa brucka, is dem abdueinieem abrotcaf loon dam radimeinieem. Sulemye is sulemya va vaf noleem sodid, i va nola mantafa gu levak is divon livamafa kimbamasa va tela ke ayadol. Mialukafe abrotce ke nola tir vas mon 60 cm-.

Baroya grupena apta ke deaxipol krulded. Assam deaxipol va sizuntapas ksevaf gem dir. Koe Assam gola is Nepala is Butana blir, ontineon ice 2500 ik 4000 m-, koe aala ok gola dem vafo amnaxo. Sichuan deaxipol koe bata siniafa gola koe vafo dielupaxo isu diuzxo blir lize gijarotifa renta is vaf im noved da rodekolanir. Shenxi deaxipol va bata meftavafa gola ke Sinia nobar.

Deaxipol vanmiae milkavapa dem yon decemoy govitol blir. Va yona gedrafa ruxinda malestur : webek is toa is geilt is werdruxa idulugalon ; vox dalon diuze fentugalon. Bak noldacekap ok olgaf fentugal, van kusackaf krant vwon ice mon 2000 m- gititlanir lize lidawickafa gropa tir loeke zeitafa. In va ekamaf ruxeem albar lize va binkacka fetar. Bak fedacek ke viel oxam malestur.

Nazbarugal bak pereaksat tozuwer ugale milgikye va milkava dem deaxipolya is oceem vanlanid. Ocagugal remi mon anyustoy aksat jijar azen oc bak bareaksat ik balemeaksat koblid.

 Kira 
 Veem : Artiodactyla
 Yasa : Bovidae
 Lum : upene vas 1 ik 1.3 m-
 Aldo : 230 ik 350 kg-
 Talgeem : 32 talga
 Nazbarugal : pereaksat ik anyusteaksat
 Ocagugal : 8 aksat
 Occek : 1
 Ikralukruca : 2 tanda icde deaxipolya ; 4-5 tanda icde -olye
 Blirugal : 15 ik 20 tanda 

 Ewavak 

 Vexala dem apteem 
Sedme Mammal Species of the World (siatos ke 2005), bata katca vas 4 apta ruldar :
 Deaxipol (Budorcas taxicolor taxicolor) (Hodgson, 1850)
 Deaxipol (Budorcas taxicolor bedfordi) (Thomas, 1911)
 Deaxipol (Budorcas taxicolor tibetana) (Milne-Edwards, 1874)
 Deaxipol (Budorcas taxicolor whitei) (Lydekker, 1907)

 Pulasa vuestexa is xantaza 
 (en) vuest- : Mammal Species of the World (v- 3, 2005) : Budorcas taxicolor (Hodgson, 1850)
 (en) vuest- : CITES : Budorcas taxicolor
 (en) vuest- : UICN : katca Budorcas taxicolor (Hodgson, 1850)
 (en, fr) vuest- : ITIS : Budorcas taxicolor (Hodgson, 1850)
 (en) vuest- : Tree of Life Web Project : Budorcas taxicolor
 (en) vuest- : Catalogue of Life : Budorcas taxicolor (Hodgson, 1850)
 (en) vuest- : Paleobiology Database : Budorcas taxicolor (Hodgson, 1850)
 (en) vuest- : Animal Diversity Web : Budorcas taxicolor
 (en) vuest- : NCBI : Budorcas taxicolor
 Ara vuestexa 
 Deaxipol (Budorcas taxicolor) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)
 Deaxipol dene www.europalingua.eu


Deaxipol (Budorcas taxicolor)
Deaxipol (Budorcas taxicolor)
Deaxipol (Budorcas taxicolor)